《郭祥正国博醉吟庵》
宋代·苏辙

姑熟溪头醉吟客，归作茅庵劣容席。
团团鹄卵中自明，窗前月出夜更清。
醉吟自作溪上语，不学拥鼻雒阳生。
诗成付与坐中读，知有清溪可终日。
作诗饮酒聊复同，谁来共枕溪中石。
圆天方地千万里，中与此间大相似。
嚣然一息不自停，水火雷风相灭起。
直须只作此庵看，歌罢曲肱还醉眠。
不用骑鲸学李白，东入沧海观桑田。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。